section_heading: Psi
paragraph_text: mini|lijevo|Ektropij donje vjeđe u trogodišnjeg koker španijela. Zasjenjeno područje medijalnog dijela rožnice posljedica je pigmentacije zbog kornealne iritacije. Ektropij u pasa javlja se kod pasa kao genetski poremećaj u nekih pasmina, a najčešće kod koker španijela, bernardinca, krvosljednika i basseta. Osim vidljivog izvrnutog ruba, javlja se i pojačano suzenje te podražaj spojnice oka. Kirurška terapija se preporučuje jedino ako se jave kronični konjuktivitis ili oštećenje rožnice.